**Výročná správa o činnosti RADY ŠKOLY**

**pri MŠ Jána Cikkera 651/2, 962 31 Sliač**

**za rok 2023**

**Údaje o Rade školy:**

Rada školy pri MŠ Jána Cikkera 651/2 962 31 Sliač bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 15.05.2017. Funkčné obdobie začalo dňom 28.9.2021 na obdobie 4 rokov.

**Členovia rady školy**

|  |  |
| --- | --- |
| **Predseda RŠ** | **Jaroslava Popovcová** |
| **pedagogickí zamestnanci** | **Mgr. Andrea Bartková** |
| **nepedagogickí zamestnanci** | **Anna Bendíková** |
| **rodičia** | **Mgr. Denisa Aláčová** |
|  | **Mgr. Katarína Kocúrová** |
|  | **Aneta Franková** |
| **delegovaní zástupcovia MÚ Letecká 1, 962 31 Sliač** | **Ing. Vladimír Belička** |

V školskom roku 2023 boli uskutočnené štyri zasadnutia Rady školy.

1. Prvé zasadnutie sa konalo 28.3.2023, na ktorom boli členovia oboznámení s Výročnou správou a so Správou o hospodárení za rok 2022. V rámci diskusie bola otvorená téma rekonštrukcie pavilónu lienok, chorobnosť detí, dotácia na stravu pre predškolákov a zápisu detí do ZŠ. V uznesení RŠ schválila Výročnú správu o činnosti Rady školy za rok 2022 a Správu o hospodárení MŠ za rok 2022.
2. Na druhom stretnutí dňa 11.05.2023 boli členovia oboznámení ohľadom vyplňovania dotazníkov pre rodičov detí v MŠ s dôležitosťou spätnej väzby a s aktivitami v MŠ do konca júna 2023, Rada školy v uznesení schválila počet prijatých detí pre školský rok 2023/2024, informáciu o pedagogicko – organizačnom a materiálnom zabezpečení šk. roku 2023/2024.
3. Dňa 10.10.2023 sa na podnet rodičov vyjadrili členovia RŠ z radov pedagogických zamestnancov na adekvátnu sumu 50 eur v triednom fonde, z dôvodu zvyšovania cien. Všetky investície sú zdokumentované v jednotlivých triedach. Rodičia mali záujem o záujmové krúžky, ale vzhľadom na to že MŠ nemá vhodné priestory na ich realizáciu, nemôžu sa konať v našej MŠ. Ďalej boli členovia RŠ oboznámení s blížiacimi aktivitami detí. V uznesení Rada školy schválila Koncepčný zámer rozvoja školy, Dodatok č.3 v ŠKVP, Správu o VVČ, jej výsledkoch a podmienkach.
4. Dňa 23.11.2023 sa stretnutia RŠ zúčastnila pani primátorka Ing., Mgr. Et. Mgr. Balgová , ktorú osobne navštívili rodičia na MÚ ohľadom prevádzky MŠ počas vianočných prázdnin. Informovala členov, že MŠ počas vianočných sviatkov musí byť zatvorená, pretože školská jedáleň bude v tomto období zatvorená a nie je možné inak zabezpečiť stravu deťom. V uznesení Rada školy schválila prerušenie prevádzky počas vianočných prázdnin.

Predsedníčka RŠ V Sliači 05.02.2024

Jaroslava Popovcová